আন্তর্জাতিক বাণিজ্য এবং জল
আন্তর্জাতিক বাণিজ্য এবং জল হলো আন্তর্জাতিক বাণিজ্য এবং মানুষের ব্যবহৃত জলের জন্য একটি আন্তর্জাতিক সম্পর্ক।বিংশ শতাব্দীতে এসে(মানুষের) জনসংখ্যার উল্লেখযোগ্য বৃদ্ধি এবং সামগ্রিক বৈশ্বিক ক্রমবর্ধমান অর্থনৈতিক উন্নয়ন ভবিষ্যতের জনসাধারণের জন্য সঠিকভাবে জল ব্যবস্থাপনা একটি ক্রমবর্ধমান চ্যালেঞ্জ হয়ে দেখা দিয়েছে।উন্নয়নশীল বিশ্বে, বিশেষ করে, বিশুদ্ধ পানির ব্যবহারের দিকটি একটি অভাব হিসেবে দেখা দিয়েছে বা বিশুদ্ধ জল ব্যবহারে তারা ব্যর্থ হয়েছে।প্রতি বছর,লক্ষ লক্ষ মানুষ অসুস্থতাসহ বিভিন্ন রোগের কারণে মারা যায় এবং মূলধনের অভাবে তারা সমস্যা মোকাবেলার জন্য প্রয়োজনীয় অবকাঠামো তৈরি করতে পারছে না।এই পরিস্থিতিগুলো বিশুদ্ধ জলের জন্য বিশ্বব্যাপী চাহিদা বাড়িয়েছে এবং এই কারণে, সারাবিশ্বের নীতি নির্ধারকরা মুক্ত বাজার অর্থনীতিবিদদের উপর বেশি চাপ দিয়েছে যে ধনী বাজারের মানুষগুলো বিশ্বব্যপী জল সমস্যা সমাধানে তারা সবচেয়ে কার্যকর ভূমিকা রাখতে পারে।জলের আন্তর্জাতিক বাণিজ্য থেকে বেশ কিছু দেশ এক্ষেত্রে লাভবান হতে পারে।বিশেষ করে যেসব দেশে অতিরিক্ত স্বাদু পানি এবং প্রচুর পুঁজি আছে তারা অন্য দেশে পানি রপ্তানি করে একটা মোটা অংকের মুনাফা অর্জন করতে পারে অথবা বিদেশি বাজারে অংশগ্রহণ থেকে তারা যে বিনিয়োগ আয় করবে তাতে আগ্রহী হয়ে উঠতে পারে।আর যাইহোক,সবাই এক্ষেত্রে একমত নন যে,কেবল বাজার থেকে জল সমস্যা সমাধানে সর্বোত্তম কার্যকর পদক্ষেপ আসবে।এক্ষেত্রে কিছু আন্তর্জাতিক সংস্থা যেমন অনেক এনজিও,মানবাধিকার সংস্থা এবং বিভিন্ন স্টেকহোল্ডার পানি বা জলকে অর্থনৈতিক দিক থেকে দেখার বিরোধিতা করে থাকে।এই ব্যক্তিরা আন্তর্জাতিক বাণিজ্য চুক্তি এবং আন্তর্জাতিক অর্থনৈতিক প্রতিষ্ঠান যার মধ্যে বিশ্বব্যাংক এবং আন্তর্জাতিক মুদ্রা তহবিল (আইএমএফ)সহ অন্যান্য আন্তর্জাতিক অর্থনৈতিক প্রতিষ্ঠানের বিরুদ্ধে একটি সংস্থানকে বেসরকারীকরণের চেষ্টা করার জন্য অভিযুক্ত করে যাকে তারা মৌলিক মানবাধিকার বলে মনে করে।জলকে একটি পণ্য হিসেবে বিবেচনা করা বা মৌলিক মানবাধিকার হিসেবে জলকে দেখার ক্ষেত্রে আইনী পেশাদার এবং বিভিন্ন সংস্থার নেতৃস্থানীয় সদস্যদের মধ্যে একটি বড় ধরণের বিতর্কও রয়েছে।